Държавен вестник, бр. 22, 2014 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  22
3. абсолютното увеличение в тонкиломе­
три на дейността на авиационния оператор 
за периода между годината, за която е осъ­
ществен мониторинг и за която са подадени 
данните за тонкилометрите съгласно чл. 38, 
ал. 2 – по отношение на съответния период 
по чл. 37, ал. 1, и втората календарна година 
на този период, което надвишава определения 
в чл. 40, ал. 1, т. 2 процент.
(6) Не по-късно от 6 месеца след изтичане 
на крайния срок за подаване на заявлението 
по ал. 2 министърът на околната среда и 
водите изпраща на Европейската комисия 
заявленията по ал. 1.
(7) Параметърът, който ще се използва 
за безплатното разпределяне на квоти на 
авиационните оператори, които са изпратили 
заявления по ал. 1, се определя от Европей­
ската комисия.
(8) В срок три месеца от датата на прие­
мане на решението на Европейската комисия, 
с което се определя параметърът по ал. 7, 
министърът на околната среда и водите изчис­
лява и публикува на интернет страницата на 
Министерството на околната среда и водите:
1. количеството квоти от специалния резерв, 
разпределено на всеки авиационен оператор, 
който отговаря на критериите по чл. 40, ал. 1 
и е подал заявление в срока по ал. 2;
2. количеството квоти, разпределено на 
всеки авиационен оператор за всяка година, 
което се определя, като се раздели количе­
ството квоти по т. 1 на броя пълни календарни 
години, оставащи за съответния период по 
чл. 37, ал. 1.
(9) Квотите по ал. 8, т. 1 се изчисляват, 
като параметърът по ал. 7 се умножи по:
1. тонкилометрите, включени в заявление­
то – за авиационните оператори, за които се 
прилага чл. 40, ал. 1, т. 1;
2. абсолютното увеличение в тонкилометри, 
надвишаващи определения в чл. 40, ал. 1, т. 2 
процент, включени в заявлението по ал. 1 – за 
авиационните оператори, за които се прилага 
чл. 40, ал. 1, т. 2.
Раздел V
Квоти за емисии на парникови газове
от инсталации
Чл. 42. (1) Общото количество на квотите 
за емисии от всички инсталации, издавано 
ежегодно за целия Европейски съюз, считано 
от 2013 г., намалява с линеен коефициент 
1,74 на сто в сравнение със средното общо 
годишно количество квоти, издадени от дър­
жавите членки в съответствие с решенията 
на Европейската комисия относно техните 
национални разпределителни планове за пе­
риода 2008 – 2012 г.
(2) Количеството на квотите, издадено за 
целия Европейски съюз за 2013 г., е опреде­
лено в Решение 2010/634/ЕС на Европейската 
комисия за уточняване на количеството квоти 
в Европейския съюз, които следва да бъдат 
издадени за 2013 г. по ЕСТЕ, както и за от­
мяна на Решение 2010/384/ЕС (ОВ, L 279/34 
от 23 октомври 2010 г.).
(3) Всички квоти за емисии от инстала­
ции считано от 2013 г. се продават на търг 
по реда на чл. 52, с изключение на случаите 
по чл. 43 – 46. 
Чл. 43. (1) За периода 2013 – 2020 г. и за 
всеки следващ период на ЕСТЕ безплатни 
квоти се разпределят на инсталации, които:
1. са включени в одобрения от Европейската 
комисия списък с инсталации по ал. 4, или
2. отговарят на определението за нов участ­
ник, подали са заявление по реда на чл. 44 и 
заявлението не е отхвърлено от Европейската 
комисия.
(2) С изключение на случаите по чл. 45 
и 46 не се разпределят безплатни квоти на 
следните инсталации:
1. генератори на електрическа енергия;
2. инсталациите за улавяне на въглероден 
диоксид;
3. тръбопроводите за пренос на въглероден 
диоксид;
4. местата за съхранение на въглероден 
диоксид.
(3) Не се разпределят безплатно квоти на 
инсталации, които са прекратили дейността 
си по смисъла на чл. 34, ал. 4.
(4) Инсталациите на територията на Репуб­
лика България, които извършват дейности по 
приложение № 1, както и количеството квоти, 
разпределени безплатно на всяка инсталация 
в съответствие с ал. 6, се определят в списък, 
изготвен от министъра на околната среда и 
водите и одобрен от Европейската комисия.
(5) Списъкът по ал. 4 включва и инсталаци­
ите на територията на Република България в 
отрасли и подотрасли, изложени на съществен 
риск от изтичане на въглерод.
(6) Разпределението на безплатни квоти за 
емисии на парникови газове от инсталации 
се осъществява в съответствие с Решение 
2011/278/ЕС на Комисията от 27 април 2011 г. 
за определяне на валидни за целия Европейски 
съюз преходни правила за хармонизираното 
безплатно разпределяне на квоти за емисии 
съгласно член 10а от Директива 2003/87/ЕО 
на Европейския парламент и на Съвета (ОВ, L 
130/1 от 17 май 2011 г.), наричано по-нататък 
„Решение 2011/278/ЕС“.
Чл. 44. (1) Пет процента от количеството 
квоти за Европейския съюз, определено в 
съответствие с чл. 42, ал. 1, е запазено като 
резерв за нови участници.